PREMIS IMPULS A INICIATIVES EMPRESARIALS INNOVADORES 2016 UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3492)
  + [Valencià](/va/acuerdo/3492)






Selector de idioma

Leer

* [Español](/es/acuerdo/3492)
* [Valencià](/va/acuerdo/3492)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMIS IMPULS A INICIATIVES EMPRESARIALS INNOVADORES 2016 UNIVERSITAT D'ALACANT[Butlletí Oficial Universitat d'Alacant](/ca/Publicacion)
========================================================================================================================================

Secretaria General

Butlletí Oficial Universitat d'Alacant





PREMIS IMPULS A INICIATIVES EMPRESARIALS INNOVADORES 2016 UNIVERSITAT D'ALACANT

Data d'aprovació
:   02/12/2015

Data de publicació
:   03/12/2015

Òrgan competent
:   Vicerectora d' Investigació, Desenvolupament i Innovació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3492.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3492)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3492)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMIS IMPULS A INICIATIVES EMPRESARIALS INNOVADORES 2016 UNIVERSITAT D'ALACANT&url=https://www.boua.ua.es/va/acuerdo/3492)

**Títol:** PREMIS IMPULS A INICIATIVES EMPRESARIALS INNOVADORES 2016 UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerectora d' Investigació, Desenvolupament i Innovació

**Data d'aprovació:** dimecres, 2 de desembre de 2015

PREMIS IMPULS A INICIATIVES EMPRESARIALS INNOVADORES 2016

UNIVERSITAT D’ALACANT

BASES

OBJECTIU

En el marc del programa institucional ua:emprèn, la Universitat d’Alacant (UA) i la Fundació Parc Científic d’Alacant de la Comunitat Valenciana (FPCA), convoquen la V Edició dels Premis IMPULS, com una mostra clara de l’aposta per la innovació i la transferència de coneixement a la societat.

Així, amb l’objectiu de fomentar l’esperit emprenedor entre la comunitat universitària i promoure la creació d’empreses, aquesta convocatòria premiarà les iniciatives empresarials més innovadores i sostenibles sorgides de la comunitat universitària.

DEFINICIONS

A l’efecte d’aquesta convocatòria es tindran en compte les definicions següents:

- PDI: personal docent i investigador de la UA.

- Doctores i doctors: persones que han obtingut el títol de doctora o doctor per la UA amb posterioritat a l’any 2010.

- Estudiants: persones matriculades en ensenyaments oficials de la UA en el curs 2015-2016.

- Titulades i titulats: persones que han obtingut una titulació oficial de la UA amb posterioritat al 2010.

MODALITATS DE PARTICIPACIÓ, PREMIS I REQUISITS

Les modalitats de participació seran dues:

Modalitat A: Projectes empresarials, promoguts per PDI, doctores i doctors o estudiants de doctorat, l’objecte dels quals siga l’explotació comercial de resultats d’investigació de la UA. Aquests projectes hauran de tenir unes característiques que permeten la seua aprovació com a Empresa de Base Tecnològica de la UA.

Modalitat B: Projectes empresarials, promoguts per estudiants o titulades i titulats.

Les propostes podran ser presentades de forma individual o col·lectiva. En el formulari caldrà indicar la persona representant del projecte a qui es dirigiran les comunicacions relatives a aquesta convocatòria.

Podran presentar-se també empreses constituïdes amb posterioritat a l’1 de maig de 2015.

Premis

Tots els premis estaran subjectes, si escau, a les corresponents deduccions fiscals que preveu la legislació vigent.

Premis per a les candidatures de la modalitat A

La UA podrà destinar fins a 12.000 € en premis per a un màxim de dos projectes. L’assignació de la quantia final a cada premi dependrà de l’avaluació obtinguda pels projectes, si bé cap d’aquests rebrà més de 8.000 €. El premi es farà efectiu quan es constituïsca l’empresa sempre que no haja passat més de divuit mesos des que es faça públic la decisió del jurat.

Addicionalment, la FPCA atorgarà als guanyadors o les guanyadores un premi de 3.000 € si, dins del termini especificat en el paràgraf anterior, l’empresa es vincula al Parc Científic d’Alacant.

Els dos premis seran lliurats a l’empresa.

Premis per a les candidatures de la modalitat B

Quant a la modalitat B, s’atorgaran dos premis de 1.500 €, que, si el Vicerectorat d’Estudiants ho creu oportú, hauran de ser utilitzats perquè una o dues persones de cada projecte guanyador facen un viatge amb l’objectiu de conèixer i entrar en contacte amb empreses i iniciatives de foment de l’emprenedoria perquè així puguen potenciar el desenvolupament dels seus projectes.

Addicionalment, les persones premiades tindran el dret a usar els espais del Centre de Creació d’Empreses de la UA durant un període de 6 mesos prorrogable a altres 6 mesos. L’inici de l’ús d’aquests espais haurà de començar abans del termini de 6 mesos des de la notificació de la decisió del jurat i hauran de complir els criteris d’admissió de l’esmentat centre. En cas contrari, decaurà aquest dret.

Finalment, la FPCA atorgarà dos premis de 2.000 € una vegada que l’empresa siga admesa pel Parc Científic d’Alacant i s’hi vincule en un termini màxim de divuit mesos des de la decisió del jurat.

Requisits

Per a poder presentar una candidatura a qualsevol de les modalitats serà necessari tenir almenys una tutoria sobre el projecte amb el personal tècnic responsable del programa. Per a això, caldrà enviar un correu a

[ceurklkutw@xm.wn](mailto:pujawzfvbw@gu.oq)

abans del 29 de febrer del 2015, per al període de tutories que es desenvoluparà del 7 a l’11 de març del 2015, o abans del 18 d’abril del 2015, per al període de tutories que es desenvoluparà del 25 al 29 d’abril del 2015, que indique la modalitat i la persona de contacte.

Addicionalment, en la Modalitat B, almenys una mateixa persona de l’equip promotor haurà d’assistir al 50% de les sessions programades dins de l’itinerari formatiu ua:emprèn lab. La formació ua:emprèn lab té com a objectiu madurar idees empresarials i preparar les candidates i els candidats per a la participació d’aquestes i aquests en els premis IMPULS. En aquests tallers es treballaran diferents aspectes essencials per a la posada en marxa d’un projecte empresarial. La informació relativa a aquestes sessions definitives serà publicada en la pàgina web

[http://uaemprende.ua.es](http://uaemprende.ua.es/)

amb prou antelació, com també en altres mitjans que es consideren adequats. L’assistència a ua:emprèn lab és també recomanable per aquelles o aquells que presenten la candidatura a la modalitat A.

DOCUMENTACIÓ QUE CAL PRESENTAR

- Formulari de sol·licitud

- Curriculum vitae dels sol·licitants i les sol·licitants

- DNI escanejat de la persona representant del projecte

- Model CANVAS

- Pla d’empresa

Addicionalment els qui representen les diferents candidatures seran citats per a exposar el projecte davant del Jurat o la Comissió Tècnica.

TERMINI DE PRESENTACIÓ DE CANDIDATURES

El termini de presentació de les sol·licituds romandrà obert de l’1 de maig al 16 de maig de 2016 a les 14:00. Les persones interessades lliuraran la documentació relativa a la seua candidatura a través de la pàgina

[http://uaemprende.ua.es](http://uaemprende.ua.es/).

No obstant això, perquè la sol·licitud siga considerada vàlida, hauran de lliurar, en el Registre General de la Universitat, preferentment, o per les vies establides en l’article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE de 27 de novembre), d’ara endavant la Llei 30/1992 de 26 de novembre, el justificant de lliurament que es generarà automàticament des d’aquesta pàgina.

Publicada la llista provisional de candidatures admeses s’obrirà un termini de deu dies hàbils per a esmenes. Aquelles propostes que no hagen passat per registre el justificant de lliurament dins del termini establit, o que no hagen lliurat, via formulari, el pla d’empresa, seran considerades com a no presentades.

Per a qualsevol dubte sobre la documentació que cal aportar o l’orientació dels projectes podeu dirigir-vos al correu

[xexmpxipqr@yb.jm](mailto:hlhxdrogab@gu.so)

o consultar la pàgina web

[http://uaemprende.ua.es](http://uaemprende.ua.es/)

CONCESSIÓ

L’avaluació de les propostes es durà a terme per una Comissió Tècnica i un Jurat. La Comissió Tècnica serà la responsable de comprovar que les propostes s’adeqüen a les bases de la convocatòria, com també de presentar les propostes al Jurat. Per la seua banda, el Jurat serà responsable d’avaluar els projectes i d’emetre la decisió corresponent.

Les candidates i els candidats seran citats, previsiblement, durant la setmana del 6 al 10 de juny per a presentar els seus projectes davant del Jurat o la Comissió Tècnica, els quals podran fer les preguntes que creguen convenients durant l’exposició. La data concreta serà comunicada a la persona representant del projecte amb prou antelació.

La composició de la Comissió Tècnica i el Jurat serà acordada per la FPCA i la UA, qui en farà pública la composició prèviament a la seua actuació.

Les propostes seran avaluades sobre un total de 100 punts, segons els criteris següents:

- Idoneïtat de l’equip promotor, compromís: fins a 30 punts.

- Caràcter innovador de la proposta: fins a 20 punts.

- Grau de desenvolupament del projecte i/o tecnologia: fins a 20 punts.

- Viabilitat economicofinancera: fins a 20 punts.

- Presentació del projecte: fins a 10 punts.

Els premis podran declarar-se deserts.

La decisió del Jurat serà inapel·lable i es farà pública en un acte obert que tindrà lloc, previsiblement, al juny de 2016.

CONFIDENCIALITAT

La informació aportada per les persones participants serà considerada confidencial per la Comissió Tècnica i el Jurat.

Els que participen en aquesta convocatòria donen el consentiment a la utilització de les dades bàsiques dels projectes, títol i descripció, per a finalitats de promoció de les accions pròpies de foment de la cultura emprenedora, per part de l’organització i, especialment, dins del programa ua:emprèn.

Les dades de caràcter personal que es recapten formaran part dels fitxers corresponents de la Universitat d’Alacant, que tenen com a finalitat la gestió dels expedients derivats d’aquesta convocatòria.

La persona responsable dels fitxers és el Gerent de la Universitat d’Alacant.

Els drets d’accés, rectificació, cancel·lació i oposició al tractament de les dades es podran exercir davant de la Gerència de la Universitat, mitjançant sol·licitud amb fotocòpia de document d’identitat, presentada en el Registre General de la Universitat d’Alacant, o a través dels mitjans que estableix l’art. 38 de la Llei 30/1992, de 26 de novembre.

ACCEPTACIÓ DE LES BASES

La participació en aquest concurs suposa la total acceptació de les bases, que podran ser interpretades pel Jurat en aquells aspectes no previstos en aquestes.

PUBLICACIONS

Aquesta convocatòria, com també les publicacions successives referides en les bases anteriors i tots aquells actes derivats d’aquesta que ho requerisquen, a l’efecte de ser comunicats a les candidates i els candidats d’acord amb l’art. 59.6 b) de la Llei 30/1992 de 26 de novembre, seran publicats en la pàgina

<http://uaemprende.ua.es>

ja esmentada.

MARC LEGAL I PRESSUPOSTARI

La dotació màxima per a aquesta convocatòria és de 25.000 € i es troba consignada en els capítols 4 i 6 de crèdits del Vicerectorat d’Investigació, Desenvolupament i Innovació i del Vicerectorat d’Estudiants, i també en el pressupost de la FPCA.

L’execució de la dotació d’aquesta convocatòria, pel que fa a la UA, està supeditada a la disponibilitat de liquiditat d’aquesta.

La subvenció assignada a cada ajuda s’ajustarà al que disposa la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

Les persones beneficiàries s’obliguen a facilitar tota la informació que els siga requerida i a complir, si escau, els deures que s’estableixen en l’article 14 de la Llei 38/2003, de 17 de novembre.

L’incompliment per part de les beneficiàries i els beneficiaris de les obligacions assenyalades en aquesta convocatòria podrà donar lloc a la revocació del premi.

Alacant, 2 de desembre de 2015

La Vicerectora d’Investigació, Desenvolupament i Innovació

Amparo Navarro Faure





[Carretera Sant Vicent del Raspeig s/n  
03053 Sant Vicent del Raspeig - Alacant  
 Tel. 20 157 7038 - Fax 23 749 0934](https://www.google.es/maps/@45.639452,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12277&trk=tyah&trkInfo=tarId%3M7679407383690%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)